नेपाल के नगरपालिकायें

नेपाल में जिले नगरपालिकाओं और ग्रामपालिकाओं में बंटे हुए हैं। शहर या नगर ही नेपाल में नगरपालिका होते हैं, जो सरकार द्वारा निर्धारित न्यूनतम मानदंड प्राप्त कर चुके होते हैं। इन मानदंडों में एक निश्चित जनसंख्या, आधारिक संरचना और राजस्व शामिल होते हैं। वर्तमान में नेपाल में २६३ नगरपालिकायें हैं, जिनमें से २०१४ तक सिर्फ ५८ नगरपालिकायें थीं। मई २०१४ में ७२ नए नगरपालिकायें स्थापित किये गयें। दिसम्बर २०१४ में ६१ नए नगरपालिकायें स्थापित किये गयें। सितंबर २०१५ में २६ और नए नगरपालिकायें स्थापित हुईं और ४६ और नए नगरपालिकायें मार्च २०१७ में स्थापित किये गए।

नेपाल में ३ प्रकार की नगरपालिकायें हैं; महानगरपालिकायें, उपमहानगरपालिकायें और नगरपालिकायें। मार्च २०१७ में, स्थानीय स्तर पुनर्रचना आयोग के रिपोर्ट के बाद देश को ४ महानगरपालिकाओं, १३ उपमहानगरपालिकाओं, २४६ नगरपालिकाओं और ४८१ ग्रामपालिकाओं में बांटा गया। १ जून २०१७ को २ उपमहानगरपालिका बिराटनगर और बीरगंज को महानगर में स्थान्तरित किया गया, इस तरह ६ महानगरपालिका और ११ उपमहानगरपालिका हो गए।

क्षेत्रफल की दृष्टि से पोखरा लेखनाथ सब से बड़ा महानगरपालिका है, जिसका क्षेत्रफल ४६४.२८ किमी² और ललितपुर सब से छोटा महानगरपालिका है जिसका क्षेत्रफल ३६.१२ किमी² है। घोराही सब से बड़ा उप-महानगरपालिका है, जिसका क्षेत्रफल ५२२.२१ किमी² है, जिसकी जनसंख्या १५६,१५४ है।
यह नेपाल के नगरों की सूची है। जो नाम यहाँ लिखे गये हैं वे आधिकारिक (ऑफिशियल) नाम हैं; किन्तु कुछ शहरों के पूर्व नाम अब भी बहुत लोकप्रिय हैं।

नगरों का वर्गीकरण
जनसंख्या, स्रोत और अन्य शहरी सुविधाओं के ऊपर नेपाल सरकार शहरों का वर्गीकरण तीन वर्गों में कर सकती है।

महानगरपालिकाएँ
किसी नगर को महानगर बनने के लिए कम से कम निम्न आवश्यकतायें होने चाहिए:

 कम से कम २८०,००० जनसंख्या हो
 नगर का वार्षिक आय कम से कम ४० करोड़ नेपाली रुपया होना चाहिए
 विद्युत, पीने का पानी और संचार की सुविधाएं होनी चाहिए
 मुख्य सड़क और अन्य सम्पर्क सड़क पक्की होनी चाहिए
 विशेष स्वास्थ्य सेवा जैसे अस्पताल, मेडिकल कॉलेज होने चाहिए
 अंतराष्ट्रीय खेल-कूद आयोजन के लिए भौतिक सुविधाएं
 पर्याप्त मात्रा में उच्च शिक्षा का अवसर तथा कम से कम एक विश्वविद्यालय

उप-महानगरपालिकाएँ

किसी नगर को उप-महानगर बनने के लिए कम से कम निम्न आवश्यकतायें होने चाहिए:

 १५०,००० न्यूनतम जनसंख्या
 १० करोड़ नेपाली रुपया वार्षिक आय 
 विद्युत, पीने का पानी और संचार की सुविधाएं
 पक्की मुख्य सड़कें
 उच्च शिक्षा और स्वास्थ्य सेवाओं की सुविधा
 कम से कम राष्ट्रीय तथा अंतराष्ट्रीय खेल आयोजन हेतु भौतिक सुविधाएं हों
 बगीचें, पार्क तथा सिटी हाल जैसी सुविधाएं हों

नगरपालिकायें

एक नगरपालिका या शहर तभी स्वीकार्य हो सकता है जब निम्नलिखित सुविधाएं उपलब्ध हो:

 कम से कम २०,००० (पहाड़ी क्षेत्रों में १०,०००) जनसंख्या हो
 कम से कम ४० लाख नेपाली रुपये का वार्षिक आय हो
 कम से कम आधे नगर में बिजली, सड़क, पीने का पानी, संचार जैसी बुनियादी सुविधाएं उपलब्ध हो

नगरों की सूची

महानगरपालिका

उप-महानगरपालिका

नगरपालिका

१००,०००+

७५,०००+

५०,०००+

२५,०००+

नेपाल
नेपाल के शहर